19.1.2023
MT
Il-Ġurnal Uffiċjali tal-Unjoni Ewropea
L 17/85
(5)
Abbażi ta’ informazzjoni pubblika, it-tranżazzjoni ġiet approvata mill-awtoritajiet nazzjonali kompetenti (5) u mbagħad tlestiet (6).
(6)
Meide Group huwa attiv fil-produzzjoni u l-bejgħ tal-prodott ikkonċernat, fost prodotti oħra.
Barra minn hekk, Meide Group huwa involut fl-importazzjoni u l-esportazzjoni tal-prodotti tiegħu u dawk ta’ partijiet terzi (7).
Il-prodott ikkonċernat esportat minn Meide Group mir-RPĊ lejn l-Unjoni huwa soġġett għall-miżuri anti-dumping imposti mir-Regolament ta’ Implimentazzjoni (UE) 2019/1259.
(7)
Meide Group u Jinan Meide huma kumpaniji relatati.
(8)
Għalhekk, il-Kummissjoni qieset li t-tlestija tat-tranżazzjoni kienet tiġġustifika bidla fil-kodiċijiet TARIC rilevanti sabiex l-importazzjonijiet jiġu mmonitorjati aħjar, għar-raġunijiet li ġejjin.
(9)
Il-prodott ikkonċernat bħalissa jaqa’ taħt il-kodiċi tan-Nomenklatura Magħquda (‘NM’) ex 7307 19 10 (il-kodiċijiet TARIC 7307 19 10 10 u 7307 19 10 20).
(10)
Minbarra l-kodiċijiet TARIC soġġetti għall-miżuri, il-kodiċi TARIC residwu 7307 19 10 90 jinkludi għadd ta’ prodotti, fosthom iż-żewġ prodotti espressament esklużi mid-definizzjoni tal-prodott tal-prodott ikkonċernat (jiġifieri, korpi ta’ fittings ta’ kompressjoni bl-użu tal-kamin metriku ISO DIN 13 u kaxxi fejn jingħaqdu l-kejbils talħadid malleabbli bil-kamin ċirkolari mingħajr ma jkollhom għatu) kif ukoll fittings fonduti ta’ tubi jew pajpijiet mhux bil-kamin.
(11)
Il-qtugħ tal-kamini huwa biss l-aħħar pass ta’ manifattura tal-prodott ikkonċernat.
Għalhekk, fittings fonduti ta’ tubi jew pajpijiet mhux bil-kamin u nofshom lesti jistgħu jiġu importati fl-Unjoni skont il-kodiċi TARIC residwu, li għalihom ma japplikawx il-miżuri anti-dumping, u jistgħu jgħaddu mill-proċess ta’ qtugħ ta’ kamini fl-Unjoni.
(12)
Il-Kummissjoni qieset li d-data rkuprabbli mill-istruttura tal-kodiċi TARIC attwali mhijiex adegwata biżżejjed biex timmonitorja l-flussi tal-importazzjoni ta’ fittings fonduti ta’ tubi jew pajpijiet mhux bil-kamin mir-RPĊ, minħabba li bħalissa huma mħallta mal-għadd kbir ta’ prodotti li jaqgħu taħt il-kodiċi TARIC residwu 7307 19 10 90.
(13)
Għalhekk, il-kodiċijiet TARIC taħt il-kodiċi NM ex 7307 19 10 jenħtieġ li jiġu ristrutturati fi prodotti bil-kamin (il-kodiċijiet TARIC 7307 19 10 03, 7307 19 10 05, 7307 19 10 10, 7307 19 10 13, 7307 19 10 20, 7307 19 10 30), jew mhux bil-kamin (il-kodiċijiet TARIC 7307 19 10 35, 7307 19 10 40, 7307 19 10 45).
Barra minn hekk, kemm għall-prodotti bil-kamin kif ukoll għal dawk mhux bil-kamin, għandu jiġi speċifikat jekk humiex magħmula minn ħadid fondut malleabbli (kodiċijiet TARIC 7307 19 10 10 u 7307 19 10 35 rispettivament), ħadid fondut bil-grafit sferojdali (kodiċijiet TARIC 7307 19 10 20 u 7307 19 10 40 rispettivament) jew materjali oħra (kodiċijiet TARIC 7307 19 10 30 u 7307 19 10 45 rispettivament).
Fl-aħħar nett, fi ħdan il-fittings ta’ tubi jew pajpijiet bil-kamin ta’ ħadid fondut malleabbli u ħadid fondut bil-grafit sferojdali, għandhom jinħolqu kodiċijiet TARIC speċifiċi ġodda għall-prodotti espressament esklużi mid-definizzjoni tal-prodott ikkonċernat, jiġifieri korpi ta’ fittings ta’ kompressjoni bl-użu tal-kamin metriku ISO DIN 13, ta’ ħadid fondut malleabbli (kodiċi TARIC 7307 19 10 03), kaxxi fejn jingħaqdu l-kejbils tal-ħadid fondut malleabbli bil-kamin ċirkolari mingħajr ma jkollhom għatu (kodiċi TARIC 7307 19 10 05) u komponenti ta’ fittings ta’ kompressjoni bl-użu tal-kamin metriku ISO DIN 13, ta’ ħadid fondut bil-grafit sferojdali (kodiċi TARIC 7307 19 10 13).
(14)
Il-kodiċijiet TARIC li għalihom japplikaw il-miżuri — il-kodiċijiet TARIC 7307 19 10 10 u 7307 19 10 20 — jibqgħu l-istess u d-deskrizzjoni biss jenħtieġ li tiġi aġġornata għal “Oħrajn” biex tiġi żgurata l-konsistenza malistruttura l-ġdida tat-TARIC.
(5) Ara https://uokik.gov.pl/news.php?news_id=17989 u d-Deċiżjoni DKK-83/2022 tas-16 ta’ Marzu 2022, disponibbli fuq: https://uokik. gov.pl/koncentracje.php?news_id=17397 (6) Ara kemm il-bażi tad-data Orbis M&A kif ukoll https://globallegalchronicle.com/meide-groups-acquisition-of-odlewnia-zawiercie/ (7) Ara d-Deċiżjoni DKK-83/2022, cit.